
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Υπηρεσιακού Οργανισμού πρώην ΕΡΤ-1 και ΕΡΤ-2 . 1 
Σύσταση - συγκρότηση Υπηρεσιακού Συμβουλίου υπαλλήλων 

Υπουργείου Εσωτερικών. 2 

Καθορισμός Ειδικού Φορέα για επαγγελματική κατάρτιση αναπή¬ 
ρων ατόμων. 3 

Χορήγηση έκτακτης οικονομικής ενίσχυσης στους άνεργους καπνερ- 

γάτες-τριες της χώρας. 4 

Καθορισμός ανωτάτου ορίου αδειών εργασίας αλλοδαπών για το 

έτος 1988 . 5 

Χορήγηση έκτακτης οικονομικής ενίσχυσης στους άνεργους ηθο¬ 
ποιούς θεάτρου, τεχνικούς, χειριστές, βοηθούς ελεγκτές και τα¬ 
μίες θεάτρου Κινηματογράφου και Τηλεόρασης. 6 

Έγκριση προσωρινής πρόσληψης προσωπικού στο περ/κό Γεν. 
Νοσ/μείο Παίδων Αθηνών «Η ΑΓΙΑ ΣΟΦΙΑ» σύμφωνα με τις 
διατάξεις του Κεφ. Β’ του Ν.993/79, του άρθρου πέμπτου του 

Ν. 1408/83 και του Ν. 1476/84 . 7 

Τροποποίηση υπουργικής απόφασης. 8 

Τροποποίηση της 14447/5.8,1987 κοινής υπουργικής απόφασης 
περί «Συγκρότησης Επιτροπής Προγραμμ. Συμφωνιών και Ανα¬ 
πτυξιακών Συμβάσεων (ΕΠΣΑΣ)» . 9 

Έγκριση προσωρινής πρόσληψης προσωπικού στο Γενικό Νοσοκο¬ 
μείο Νοσημάτων θώρακος Αθηνών .,.10 

Έγκριση πρόσληψης προσωπικού βάσει του Ν. 993/79 στο Παιδο- 

ψυχιατρικό Νοσοκομείο Αττικής ..11 

Έγκριση πρόσληψης προσωπικού βάσει του ν. 993/79 στο Παιδο- 

, ψυχιατρικό Νοσοκομείο Αττικής.12 

Έγκριση του ψηφισθέντος οργανισμού εσωτερικής υπηρεσίας της 

Κοινότητας Λευκάρων Ν. Κοζάνης.13 

Έγκριση της αριθ. 9999/16.10.1987 απόφασης της Λιμενικής 
Αρχής Βόλου «περί καθορισμού ναύλου επιβατών τοπικών δρο- 

μολογιακών γραμμών».14 

Έγκριση της 2563/29.10.87 απόφασης της Λιμενικής Αρχής 
Σκιάθου «περί καθορισμού ναύλου επιβατών τοπικών δρομολο- 

Τουριστικών Επαγγελμάτων.16 


Έναρξη λειτουργίας Τ.Υ. Κορίνθου - Γραφείο Εργασίας του ΟΑΕΔ 17 
Εξουσιοδότηση του Διευθυντή Οικονομικών Υπηρεσιών του Πανεπι¬ 
στημίου Θεσσαλίας, όπως υπογράφει «Με εντολή Προέδρου», 
Γραμμάτια εισπράξεως εσόδων, χρηματικά εντάλματα πληρω¬ 


μής, διάφορα έγγραφα πράξεις κ.λπ. .'.18 

Αγορανομικές διατάξεις 

Διακίνηση και εμπορία ανθοκομικών προϊόντων από την περιφε¬ 
ρειακή ανθαγορά Αττικής.19 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 31723/Ζ2/3915 (1) 

Τροποποίηση Υπηρεσιακού Οργανισμού πρώην ΕΡΤ-1 και ΕΡΤ-2. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: α) Του Ν.Δ. 216/74 «περί συστάσεως Υπουργείου 
Προεδρίας της Κυβέρνησης», β) Του Π.Δ. 381/77 «περί Οργανισμού 
τής παρά τω Υπουργείω Προεδρίας της Κυβέρνησης, Γενικής Γραμμα¬ 
τείας Τύπου και Πληροφοριών», γ|Του Ν. 1730/87 «Ελληνική Ραδιο- 
φωνία-Τηλεόραση, Ανώνυμη Εταιρεία (ΕΡΤ-Α.Ε.)». 

2. Την 11314/Ε/103/4.4.77 (ΦΕΚ 352/77 τεύχ. Β') απόφαση 
τού Υφυπουργού Προεδρίας της Κυβέρνησης με την οποία εγκρίθηκε ο 
Υπηρεσιακός Οργανισμός της ΕΡΤ-1 όπως τροποποιήθηκε μεταγενέ¬ 
στερα. 

3. Τις διατάξεις του Π.Δ. 300/74 «περί κυρώσεως του Οργανισμού 
της Υπηρεσίας Ενημερώσεως Ενόπλων Δυνάμεων». 

Το αριθμ. 4076/27.11.87 έγγραφο της ΕΡΤ-Α.Ε., αποφασί¬ 
ζουμε: 

Εγκρίνουμε την τροποποίηση των Υπηρεσιακών Οργανισμών των 
πρώην ΕΡΤ-1 και ΕΡΤ-2 ως εξής: 

Α. Στη Γενική Δ/νση Ελληνικής Τηλεόρασης - Ένα (ΕΤ-1) υπάγο¬ 
νται: 

α. Η Δ/νση Τηλεόρασης πρώην ΕΡΤ-1 (άρθρο 13 Υπηρ. Οργανι¬ 
σμού). 

β. Οι Υποδ/νσεις της πρώην ΕΡΤ-1: 

(1) Εκπαιδευτικής Ραδ/νίας-Τηλεόρασης (άρθρο 15 Υπηρ. Οργανι¬ 
σμού). 

(2) Ειδήσεων Τηλεόρασης της Δ/νσης Ειδήσεων και Ενημέρωσης 
(άρθρο 14 παρ. 2 β' Υπηρ. Οργανισμού). 

(3) Λειτουργίας της Δ/νσης Ειδήσεων και Ενημέρωσης (άρθρο 14 
παρ. 2δ' Υπηρ. Οργανισμού, καθώς και τα τμήματα ενημερωτικών εκ¬ 
πομπών και αθλητικών εκπομπών (άρθρα 14 παρ. 2γ' και 2 ε' αντί¬ 
στοιχα του Υπηρ. Οργανισμού). 

Β. Στη Γενική Δ/νση Τηλεόρασης - Δύο (ΕΤ-2) υπάγονται: 

α. Οι Δ/νσεις της πρώην ΕΡΤ-2. 

(1) Προγραμμάτων. 

(2) Τηλεόρασης. 

(3) Κινηματογραφίας. 

(άρθρα αντίστοιχα 14, 16 και 17 Π.Δ/τος 300/74). 

(4) Ειδήσεων και Επικαίρων (Γραφείο Ειδήσεων και Επικαίρων άρ¬ 
θρο 14 παρ. 5 Π.Δ. 300/74): 

Γ. Στη Γ ενική Διεύθυνση Ελληνικής Ραδιοφωνίας (ΕΡΑ) υπάγονται: 

α. Οι Διευθύνσεις της πρώην ΕΡΤ-1 Ραδιοφωνίας και Τρίτου Προ¬ 
γράμματος (άρθρα 11 και 12 Υπηρ. Οργανισμού). 

β. Η Υποδιεύθυνση Ειδήσεων Ραδιοφωνίας της Δ/νσης Ειδήσεων 
και Ενημέρωσης της πρώην ΕΡΤ-1 (άρθρο 14 παρ. 2β Υπηρ. Οργανι¬ 
σμού). 

γ. Η Διεύθυνση Ραδιοφωνίας της πρώην ΕΡΤ-2 (άρθρο 15 Π.Δ/τος 

300/74). 

Δ. Στη Γενική Διεύθυνση Διοίκησης και Διαχείρισης υπάγονται: 
α. Οι Διευθύνσεις της πρώην ΕΡΤ-1. 

(1) Διοικητικού (άρθρο 8 Τπηρ. Οργανισμού). 

(2) Οικονομικών Υπηρεσιών (άρθρο 9 Υπηρ. Οργανισμού). 

(3) Τεχνικών Υπηρεσιών (άρθρο 10 Υπηρ. Οργανισμού). 

(4) Επιθεώρησης (άρθρο 7 Υπηρ. Οργανισμού), 
β. Οι Υποδιευθύνσεις της πρώην ΕΡΤ-1. 

(1) Ελέγχου (άρθρο 16 Υπηρ. Οργανισμού). 

(2) Διαφημίσεων (άρθρο 17 Υπηρ. Οργανισμού). 

(3) Μηχανογραφικού Κέντρου (άρθρο 18 Υπηρ. Οργανισμού), 
γ. Οι εξής Υπηρεσιακές μονάδες της πρώην ΕΡΤ-2. 

(1) Διεύθυνση Διοικητικού (γραφείο προσωπικού - άρθρο 9 Π.Δ/τος 
300/74). 

(2) Διεύθυνση Οικονομικών Υπηρεσιών (Δ/νση Διοικητικής Μέρι¬ 
μνας - άρθρο 13 παρ. 1-3 Π.Δ/τος 300/74). 

(3) Δ/νσεις Τεχνικών Υπηρεσιών 1 και II (Γραφείο Τεχνικών Υπηρε¬ 
σιών άρθρο 13 παρ. 4 Π.Δ/τος 300/74). 

(4) Γραφείο Διαφημίσεων. 

Ε. Στον Πρόεδρο του Διοικητικού Συμβουλίου και Διευθύνοντα Σύμ¬ 
βουλο της ΕΡΤ-ΑΕ υπάγονται (απευθείας): 

α. Η Νομική Υπηρεσία της πρώην ΕΡΤ-1 (άρθρο 23 Υπηρ. Οργανι¬ 
σμού) και το Νομικό Τμήμα της πρώην ΕΡΤ-2. 

β. Οι Γραμματείες Διοικ. Συμβουλίου πρώην ΕΡΤ-1 και ΕΡΤ-2. 
γ. ΟΙ Υποδιευθύνσεις της πρώην ΕΡΤ-1: 

(1) Δημοσίων και Διεθνών Σχέσεων (άρθρο 19 Υπηρ. Οργανισμού). ^ 

(2) Σύνταξης περιοδικού «ΡΑΔΙΟΤΗΛΕΟΡΑΣΗ» (άρθρο 20 Υπηρ. 
Οργανισμού). 

(3) Απόδημου Ελληνισμού (άρθρο 21 Υπηρ. Οργανισμού) και 

δ. Το Γραφείο Δημοσίων Σχέσεων της πρώην ΕΡΤ-2 (άρθρο 11 
Π.Δ/τος 300/74). 

' ΣΤ. Η διαρθρωτική και οργανωτική δομή όλων των παραπάνω υπη¬ 
ρεσιακών μονάδων καθώς και οι αρμοδιότητες αυτών και των υπομονά- 
δων τους διατηρούνται, προσωρινά, όπως ακριβώς προβλεπονται μέχρι 
* σήμερα, από τις κείμενες διατάξεις (Υπηρεσιακό Οργανισμό κ.λπ.). Θέ¬ 
ματα λειτουργικά και διαδικαστικά για τον συντονισμό των υπηρεσιών 
μετά την υπαγωγή τους στις Γενικές Διευθύνσεις θα ρυθμίζονται από το 
Διοικητικό Συμβούλιο τον Πρόεδρο-Διευθύνοντα- Σύμβουλο και τους 
Γενικούς Διευθυντές, σύμφωνα με τις διατάξεις των παρ. 1, 5 και 6 άρ¬ 
θρου 7 Ν. 1730/87. 

Ζ. ΟΙ Ραδιοφωνικοί Σταθμοί και τα Κέντρα Εκπομπής θα συνεργά¬ 
ζονται, ανάλογα με τη φύση των θεμάτων τους (Διοικητικά, Οικονο¬ 
μικά, Τεχνικά, Προγράμματος Ρ/Φ ή Τ/Ο) με τις υπηρεσίες των αρμό¬ 
διων, κατά περίπτωση. Γενικών Διευθύνσεων. 

Η. Όπου στον Υπηρεσιακό Οργανισμό, στους Κανονισμούς Προμη- 
Θειών-Εκποιήσεων και Εκτέλεσης Έργων και σε άλλες διατάξεις της 
κείμενης νομοθεσίας αναφέρονται ως αρμόδια όργανα ο «Γενικός Διευ¬ 
θυντής» της πρώην ΕΡΤ-1 ή ο «Πρόεδρος του Δ.Σ.» της πρώην ΕΡΤ-2, 
από την έναρξη ισχύος του Ν. 1730/87 αντ αυτών νοείται ο «Πρόε¬ 
δρος του Διοικητικού Συμβουλίου και Διευθύνων Σύμβουλος της ΕΡΤ- 
ΑΕ». 

Θ. Τα εδάφια (α) και (β) της παρ. 1 του άρθρου 33 του Υπηρεσιακού 
Οργανισμού της πρώην ΕΡΤ-1 τροποποιούνται και αντικαθίστανται ως 
εξής: 

«α) Εννέα (9) για τους Ειδικούς Συμβούλους, 
β) Είκοσι (20) για το Προσωπικό Ειδικών Θέσεων». 

I. Οι Προϊστάμενοι (Τομεάρχες) των Τομέων, που προβλέπονται από 
τις παρ. 5 και 6 του άρθρου 10 Ν. 1730/87 στις Γενικές Διευθύνσεις 
ΕΤ-1 και ΕΤ-2 καεί ΕΡΑ ανήκουν στο «Προσωπικό Ειδικών Θέσεων» 
του άρθρου 6 του Γενικού Κανονισμού Προσωπικού της πρώην ΕΡΤ-1, 
προσλαμβάνονται δε σύμφωνα με τις διαδικασίες και προϋποθέσεις που 
αναφέρονται στο παραπάνω άρθρο του Γ.Κ.Π. Εάν είναι δημοσιογράφοι 
υπάγονται στις ρυθμίσεις που προβλέπονται για τους δημοσιογράφους, 
των άρθρων 6 παρ. 2 του Γεν. Κανονισμού Προσωπικού πρώην ΕΡΤ-1 
και των παρ. 22 και 23 άρθρου 19 του Ν. 1730/87. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Δεκεμβρίου 1987 


Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


Αριθ. 82122 

Σύσταση - συγκρότηση Υπηρεσιακού Συμβουλίου υπαλλήλων Υπουρ¬ 
γείου Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 


Έχοντας υπόψη τις διατάξεις: 

α) Του άρθρου 14 του Ν. 1586/1986. 

β) Του άρθρου 4 του Π.Δ. 611/1977, αποφασίζουμε: 

1. Συνιστούμε, στο Υπουργείο Εσωτερικών, Υπηρεσιακό Συμβούλιο 
που συγκροτείται ως εξής: 

α) Από τρεις μονίμους υπαλλήλους με βαθμό Α προϊσταμένους Διευ¬ 
θύνσεων, από τους οποίους ο ένας ορίζεται πρόεδρος, με τους αναπλη- 
ρωτές τους μονίμους υπαλλήλους με βαθμό Α’ και όταν κρίνονται πει¬ 
θαρχικές υποθέσεις, από το Γενικό Γραμματέα του Υπουργείου, εφοσον 
υπάρχει,* με αναπληρωτή τον τακτικό πρόεδρο του Συμβουλίου. 

β) Από δύο αιρετούς εκπροσώπους των υπαλλήλων, με τους αναπλη¬ 
ρωτές τους. · . 

2. Γραμματέας του Συμβουλίου ορίζεται υπάλληλος του Υπουργείου 

Εσωτερικών. 

3. Οι υποθέσεις που εκκρεμούν στα υπηρεσιακά συμβούλια και για 
τις οποίες δεν έχει ληφθεί απόφαση, κρίνονται από το υπηρεσιακό συμ- 
βούλιο που συνιστάται με την απόφαση αυτή. 

4. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Δεκεμβρίου 1987 

Ο ΥΠΟΥΡΓΟΣ 

ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


Αριθ. 40301 < 3> 

Καθορισμός Ειδικού Φορέα για επαγγελματική κατάρτιση αναπήρων 

ατόμων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

α. Τις διατάξεις του άρθρου 21 παρ. 2 και 3 του Συντάγματος, 
β Τις διατάξεις του άρθρου 6 παρ. 3 του Ν. 1648/86 «Προστασία 
Πολεμιστών, αναπήρων και θυμάτων πολέμου και μειονεκτούντων προ- 
σώπων». 

γ. Το γεγονός ότι σημαντικός αριθμός αναπήρων ατόμων δεν μπορεί 
να παρακολουθήσει τα προγράμματα των μονάδων Επαγγελματικής 
Εκπαίδευσης του Ο.Α.Ε.Δ. λόγω κάποιας χρόνιας σωματικής ή πνευ¬ 
ματικής πάθησης ή βλάβης. 

δ. Τη σχετική πρόταση του Ο.Α.Ε.Δ. (έγγραφο 54524/1.10.87), 

αποφασίζουμε: _ . 

Ορίζουμε τον Δήμο Αργυρούπολης σαν Ειδικό Φορέα στον οποίο 
μπορεί να παραπέμπονται από τον Ο.Α.Ε.Δ. για επαγγελματική κατάρ¬ 
τιση ανάπηρα άτομα, προστατευόμενα κατά τις διατάξεις του άρθρου 1 
παρ. 4 του Ν. 1648/86, τα οποία λόγω της αναπηρίας τους, δεν μπο¬ 
ρούν να παρακολουθήσουν τα εκπαιδευτικά προγράμματα των μονάδων 
του Ο.Α.Ε.Δ. _ 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 10 Δεκεμβρίου 1987 

01 ΥΠΟΥΡΓΟΙ 

ΕΣΩΤΕΡΙΚΟΝ ΕΡΓΑΣΙΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΙΩΡΓΟΣ ΓΕΝΝΗΜΑΤΑΣ 


Αριθ. 33047 


(4) 


Χορήγηση έκτακτης οικονομικής ενίσχυσης στους άνεργους καπνεργά¬ 
τες -τριες της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: * 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15517/87 απόφαση του Δ.Σ. του ΟΑΕΔ (αρ. Συνε¬ 
δρίασης 279/8.12.87) που μας υποβλήθηκε με το αρ. 114672/1987 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από τριάντα χιλιάδες (30.000) δρχ. στον καθένα από τους 
άνεργους καπνεργάτες-τριες της χώρας για τις γιορτές των Χριστου¬ 
γέννων 1987 Ν. Έτους 1988 με τις εξής προϋποθέσεις: 

α) Να έχουν υπαχθεί στην ασφάλιση ανεργίας ως καπνεργάτες το αρ¬ 
γότερο μέχρι 31.12.1986. 

β) Να έχουν πραγματοποιήσει ογδόντα (80) τουλάχιστον ημερομί¬ 
σθια στην καπνεργασία συνολικά κατά τα έτη 1986 και 1987 και όχι 
λιγότερα από τριάντα (30) ημερομίσθια σε καθένα από τα έτη αυτά. 

2. Η πραγματοποίηση των ημερομισθίων της β' προϋπόθεσης δεν 
ισχύει στις παρακάτω περιπτώσεις: 

α. Για τους καπνεργάτες-τριες Θεσσαλονίκης για τους οποίους λόγω 
των ευνοϊκότερων συνθηκών που επικρατούν στην περιοχή αυτή, απαι¬ 
τείται η πραγματοποίηση εκατό (100) ημερομισθίων συνολικά κατά τα 
έτη 1986 και 1987 και όχι λιγότερα από σαράντα (40) ημερομίσθια 
για καθένα- από τα έτη αυτά. 

β. Για τους καπνεργάτες Γιαννιτσών, για τους οποίους απαιτείται η 
πραγματοποίηση εβδομήντα (70) ημερομισθίων συνολικά κατά τα έτη 
1986 και 1987 και όχι λιγότερα από τριάντα (30) ημερομίσθια σε κα¬ 
θένα από τα έτη αυτά. 

3. Δικαιούχοι της έκτακτης οικονομικής ενίσχυσης εφόσον έχουν τις 
παραπάνω προϋποθέσεις είναι: 

α. Οι άνεργοι καπνεργάτες-τριες ηλικίας άνω των 45 ετών και 

β. Οι άνεργοι καπνεργάτες-τριες ηλικίας κάτω των 45 ετών, εφόσον 
δεν είναι δυνατή η τοποθέτησή τους σε παρεμφερείς εργασίες. 

4. Η ανωτέρω οικονομική ενίσχυση συμψηφίζεται με εκείνη που χο¬ 
ρηγείται στους μη επιδοτούμενους άνεργους της χώρας για τις γιορτές 
Χριστουγέννων 1987 και Ν. Έτους 1988, καθώς και με το ποσό της 
τακτικής επιδότησης, που τυχόν, θα δικαιωθεί ο άνεργος καπνεργάτης, 
εφόσον εμπίπτει ο χρόνος καταβολής της μέσα στο τελευταίο δίμηνο 
πριν από την απόλυση. 

5. Για την καταβολή της οικονομικής ενίσχυσης ισχύουν οι περί πα¬ 
ραγραφής διατάξεις του Ν.Δ. 2961/54 όπως αντικαταστάθηκε με το 
Ν.1545/85. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 14 Δεκεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. 33082 (5) 

Καθορισμός ανωτάτου ορίου αδειών εργασίας αλλοδαπών για το έτος 

1988. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1648/86 «Προστασία πολε¬ 
μιστών, αναπήρων και θυμάτων πολέμου και μειονεκτούντων προσώ¬ 
πων». 

2. Τις συνθήκες της εγχώριας αγοράς εργασίας. 

3. Τη γνωμοδότηση του Ανωτάτου Συμβουλίου Εργασίας (ΑΣΕ), 
που λήφθηκε κατά τη συνεδρίασή του την 10.12.1987, αποφασί¬ 
ζουμε: 

1. Καθορίζουμε για το έτος 1988 τον ανώτατο αριθμό μετακλήσεων 
και αρχικών αδειών εργασίας αλλοδαπών για παροχή εξαρτημένης ερ¬ 
γασίας, κατά μήνα, ως εξής: 

α. Για κάθε Νομό της Χώρας, πλην των Νομών Αττικής και Θεσσα¬ 
λονίκης, είκοσι (20) άδειες εργασίας και όχι περισσότερες από πέντε (5) 
κατά υπηκοότητα. 

β. Για το Νομό Αττικής πενήντα (50) άδειες εργασίας και όχι περισ¬ 
σότερες από δέκα (10) κατά υπηκοότητα και 

γ. Για το Νομό Θεόσαλονίκης τριάντα (30) άδειες εργασίας και όχι 
περισσότερες από πέντε (5) κατά υπηκοότητα. 

2. Στον παραπάνω αριθμό μετακλήσεων και αρχικών αδειών εργα¬ 
σίας, περιλαμβάνονται και οι άδειες εργασίας που προβλέπονται από ει¬ 
δικές διατάξεις (Α.Ν. 89/67, Φροντιστήρια Ξένων Γλωσσών, Τουρι¬ 
στικά Γ ραφεία κ.λπ.), οι οποίες και προηγούνται των άλλων κατηγο¬ 
ριών, ενώ εξαιρούνται οι άδειες εργασίας που χορηγούνται στους ομογε¬ 
νείς, υπηκόους της Κύπρου, καθώς επίσης και στις περιπτώσεις εκείνες 
που η Χώρα μας έχει αναλάβει υποχρεώσεις βάσει διεθνών ή διμερών 
συμβάσεων. 


Η απόφαση αυτή να κοινοποιηθεί και να δημοσιευθεί στην Εφημερίδα 
της Κυβερνήσεως. 

Αθήνα, 14 Δεκεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΙΜΝΗΜΑΤΑΣ 
-♦- 

Αριθ. 33084 (6) 

Χορήγηση έκτακτης οικονομικής ενίσχυσης στους άνεργους ηθοποιούς 

θεάτρου, τεχνικούς, χειριστές, βοηθούς ελεγκτές και ταμίες Θεά¬ 
τρου, Κινηματογράφου και Τηλεόρασης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«Περί συστάσεως Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ/τος 212/69 «Περί οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15518/1987 απόφαση του Δ.Σ. του ΟΑΕΔ (αριθ. Συ¬ 
νεδρίασης 279/8.12.87) που μας υποβλήθηκε με το αριθ. 
114672/87 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από είκοσι χιλιάδες (20.000) δρχ. στον καθένα από τους 
άνεργους ηθοποιούς θεάτρου, τεχνικούς, χειριστές, βοηθούς, ελεγκτές 
και ταμίες θεάτρου. Κινηματογράφου και τηλεόρασης με τις εξής προϋ¬ 
ποθέσεις. 

α. Να παραμένουν άνεργοι από 1.12.1987 μέχρι την ημερομηνία 
έκδοσης της απόφασης αυτής. 

β. Να μην έχουν πραγματοποιήσει περισσότερα από εκατό (100) 
ημερομίσθια από 1.5.87 μέχρι 31.10.87 σε οποιαδήποτε ασφαλιστέα 
απασχόληση. 

γ. Να έχουν πραγματοποιήσει από 1.1.1985 και εφεξής 130 τουλά¬ 
χιστον ημερομίσθια. 

Προκειμένου για πλασματική απασχόληση για την οποία έχει παρα¬ 
κρατηθεί εισφορά ανεργίας και σε κάθε μήνα έχουν υπολογισθεί πάνω 
από τριάντα (30) ημέρες εργασίας, θα λαμβάνονται υπόψη κατά μήνα 
μέχρι τριάντα (30) ημέρες εργασίας, χωρίς οι υπόλοιπες ημέρες να κα- 
τανέμονται σε άλλους μήνες. Π πλασματική αυτή απασχόληση θα λαμ- 
βάνεται υπόψη για την αρνητική προϋπόθεση. 

δ. Να μην επιδοτούνται λόγω ανεργίας από 1.12.1987 και εφεξής. 

2. Η καταβολή της έκτακτης οικονομικής ενίσχυσης θα πραγματο¬ 
ποιηθεί με την προσκόμιση των παρακάτω δικαιολογητικών: 

Α. Για τους ηθοποιούς Θεάτρου, Κινηματογράφου και Τηλεόρασης. 

α. Ασφαλιστικά βιβλιάρια ΙΚΑ και βεβαίωση του Ταμείου Συντά¬ 
ξεως Ηθοποιών για την πραγματοποίηση ή όχι των παραπάνω ημερο¬ 
μισθίων. 

β. Κατάσταση της οικείας οργάνωσης ηθοποιών που να περιλαμβά¬ 
νει τους άνεργους ηθοποιούς και στην οποία θα βεβαιώνεται υπεύθυνα η 
παραμονή τους σε ανεργία. 

γ. Υπεύθυνη δήλωση του Ν.Δ. 105/69 που θα υπογράφεται από τον 
άνεργο στην αρμόδια για την επιδότηση Υπηρεσία, με την οποία θα δη¬ 
λώνεται ότι δεν απασχολείται και επίσης ότι δεν πραγματοποίησε περισ¬ 
σότερα από εκατό (100) ημερομίσθια από 1.5.1987 μέχρι 
31.10.1987. 

Για όσους δεν είναι γραμμένοι σε σωματεία αρκεί η υπεύθυνη δήλωση 
του Ν.Δ. 105/69 και εφόσον βέβαια έχουν τα δικαιολογητικά της παρ. 
2 εδαφ. Α' περιπτ. α και γ. 

Β. Για τους χειριστές, βοηθούς, ελεγκτές και ταμίες Κινηματογρά¬ 
φου. 

α. Η ιδιότητα των παραπάνω ως ανέργων, καθώς και η ειδικότητά 
τους θα αποδεικνύεται με βεβαίωση αναγνωρισμένης οργάνωσης του 
οικείου κλάδου, καθώς και με υπεύθυνη δήλωση του Ν.Δ. 105/69, που 
θα υπογράφεται από το δικαιούχο στην αρμόδια για επιδότηση Υπηρε¬ 
σία. 

β. Ασφαλιστικό βιβλιάριο από το οποίο να προκύπτουν οι παραπάνω 
προϋποθέσεις. 

3. Η έκτακτη οικονομική ενίσχυση συμψηφίζεται με εκείνη που χορη¬ 
γείται στους μη επιδοτούμενους άνεργους της Χώρας για τις γιορτές 
Χριστουγέννων 1987 και Ν. Έτους 1988, καθώς καί με κάθε άλλη 
αχρεώστητη παροχή του ΟΑΕΔ. 

4. Για την καταβολή της οικονομικής ενίσχυσης ισχύουν οι περί πα¬ 
ραγραφής διατάξεις του άρθρου 27 του Ν.Δ. 2961/54 όπως τροποποι- 

ήθηκε με το Ν. 1545/85. 

Η απόφαση αυτή που κοινοποιείται για εκτέλεση να δημοσιευθεί στην 
Εφημερίδα της Κυβερνήσεως. 

Αθήνα, 14 Δεκεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
- ψ - 

Αριθ. Δ2γ/33041 (δις) (7) 

Εγκριση προσωρινής πρόσληψης προσωπικού στο περ/κό Γεν. Νοσ/ 
μείο Παίδων Αθηνών «Η ΑΓΙΑ ΣΟΦΙΑ» σύμφωνα με τις διατάξεις 
του Κεφ. Β' του Ν. 993/79, του άρθρου πέμπτου του Ν. 1408/83 
και του Ν. 1476/84. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Κεφ. Β του Ν. 993/79 

β. Του άρθρου πέμπτου του Ν. 1408/83 

γ. Των άρθρων 8 και 9 του Ν. 1476/84 

2. Την αριθ. 706/8.11.87 πράξη του Υπουργού Προεδρίας της Κυ¬ 
βέρνησης. 

3. Τις απρόβλεπτες και επείγουσες λειτουργικές ανάγκες του Περ/ 
κού Γεν. Νοσ/μείου Παίδων Αθηνών «Η ΑΓΙΑ ΣΟΦΙΑ». 

4. Το αριθ. 12152/27.11.87 έγγραφο του Περ. Γεν. Νοσ. Παίδων 
Αθηνών «Η ΑΓΙΑ ΣΟΦΙΑ» και την αριθ. 849/23.10.87 απόφαση του 
Δ/κού Συμβουλίου του Ιδρύματος. 

5. Το γεγονός ότι οι συγκεκριμένες ανάγκες δεν μπορούν να καλυ¬ 
φθούν από το υφιστάμενο μόνιμο ή με σχέση εργασίας ιδιωτ. δικαίου 
προσωπικό της Υπηρεσίας ή με απόσπαση προσωπικού από άλλες δη¬ 
μόσιες υπηρεσίες. 

6. Γην αριθ. 1345/87 (ΦΕΚ 535/5.10.87 Τεύχος Β) απόφαση 
Υπουργού Υγείας, Πρόνοιας και Κοιν. Ασφαλίσεων «Μεταβίβαση αρμο¬ 
διοτήτων στον Γεν. Γραμματέα», αποφασίζουμε: 

Εγκρίνουμε την προσωρινή πρόσληψη του παρακάτω προσωπικού 
σύμφωνα με τις παραπάνω διατάξεις στο Περ. Γεν. Νοσ. Παίδων Αθη¬ 
νών «Η ΑΓΙΑ ΣΟΦΙΑ» για χρονικό διάστημα μέχρι οκτώ (8) μήνες, 
προκειμένου να αντιμετωπιστούν απρόβλεπτες και επείγουσες λειτουρ¬ 
γικές ανάγκες ως εξής: 

1. Δύο (2) υπαλλήλων της Κατηγορίας ΤΕ Διοίκησης Νοσοκομείων 

2. Πέντε (5) υπαλλήλων της Κατηγορίας ΤΕ Λογιστικής. 

3. Ενός (1) υπαλλήλου της Κατηγορίας ΤΕ Βιβλιοθηκονομίας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Δεκεμβρίου 1987 
Με εντολή Υπουργού 
Ο Γενικός Γραμματέας 
ΝΙΚΟΣ ΦΑΡΜΑΚΗΣ 

-♦- 

Αριθ. Φ.141,4/Β3/4415α (8) 

Τροποποίηση υπουργικής απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του Ν. 1674/86 (ΦΕΚ 203 τ.Α'). 

2. Την αρ. Φ.141.4/Β3/2274/30.6.87 Υπουργική Απόφαση 
(ΦΕΚ 346 τ.Β'), όπως συμπληρώθηκε με την αριθμ. Φ.141.4/Β3/ 
3282/9.10.87 όμοια απόφαση (ΦΕΚ 578 τ.Β'). 

3. Την ανάγκη ρύθμισης του προβλήματος που προέκυψε από τις κα¬ 
ταλήψεις Τμημάτων ΑΕΙ. 

4. Την Η.5822/24.9.87 (ΦΕΚ 528/Β'/87) κοινή απόφαση του 
Πρωθυπουργού και του Υπουργού Εθνικής Παιδείας και Θρησκευμά¬ 
των για αρμοδιότητες Υφυπουργών ΥΠΕΠΘ, αποφασίζουμε: 

Στην παρ. 3 του άρθρου 9 της Β3/2274/87 (ΦΕΚ 346 τ.Β') 
Υπουργικής Απόφασης, όπως συμπληρώθηκε με τη Β3/3282/ 
9.10.87 όμοια απόφαση (ΦΕΚ 578 τ.Β’) προστίθεται υποπαράγραφος 
ε ως ακολούθως: 

«ε) Ειδικότερα στα Τμήματα των ΑΕΙ, ΤΕΙ, ΣΕΛΕΤΕ που έχουν κα¬ 
ταληφθεί από τους φοιτητές -σπουδαστές- ως χρόνος υποβολής των δι- 
καιολογητικών ορίζεται το πρώτο δεκαήμερο από τη λήξη της κατάλη- 

ψη?· 

Ο χρόνος διενέργειας των κατατάξεων θα καθορισθεί από το Δ.Σ. του 


τμήματος υποδοχής». 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 10 Δεκεμβρίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 

-♦- 

Αριθ. οικ. 20918/1991 (9) 

Τροποποίηση της 14447/5.8.1987 κοινής υπουργικής απόφασης 

«περί Συγκρότησης Επιτροπής Προγραμμ. Συμφωνιών και Αναπτυ¬ 
ξιακών Συμβάσεων (ΕΠΣΑΣ)». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1558/85 «περί Κυβέρνησης και κυβερνητι¬ 
κών οργάνων». 

2. Τις διατάξεις του Π.Δ. 437/85 «περί καθορισμού και ανακατανο¬ 
μής των αρμοδιοτήτων των Υπουργείων». 

3. Τις διατάξεις του άρθρου 1 του Ν. 1682/87. 

4. Το Π.Δ. 229/86 «Σύσταση Γενικής Γραμματείας Βιομηχα¬ 
νίας». 

5. Το Π.Δ. 389/31.10.86 «Διορισμός Υπουργών και Υφυπουρ¬ 
γών». 

6. Τη με αριθ. Υ.1321/25.9.87 απόφαση του Πρωθυπουργού για 
την ανάθεση αρμοδιοτήτων στον Αναπληρωτή Υπουργό Βιομηχανίας, 
Ενέργειας και Τεχνολογίας. 

7. Τη ΔΙΟΝΟΣΕ 935/26.6.87 κοινή απόφαση Πρωθυπουργού και 
Υπουργού Εθνικής Οικονομίας «περί ανάθεσης αρμοδιοτήτων στον 
Υφυπουργό Εθνικής Οικονομίας Θ. Καρατζά». 

8. Τη με αριθ. 14447/5.8.87 απόφαση των Υφυπουργών Εθνικής 
Οικονομίας και Βιομηχανίας, Ενέργειας και Τεχνολογίας «περί συγκρό¬ 
τησης της ΕΠΣΑΣ», αποφασίζουμε: 

Τροποποιούμε την απόφαση που αναφέρεται στην παράγραφο 8 του 
σκεπτικού και καθορίζουμε τη συγκρότηση της Επιτροπής Προγραμμα¬ 
τικών Συμφωνιών - Αναπτυξιακών Συμβάσεων (ΕΠΣΑΣ), ως εξής: 

1. Πρόεδρος: Τ. Τσαπατσάρης. 

2. Αντιπρόεδρος: Μιχ. Γκλεζάκος. 

3. Εκπρόσωπος ΓΣΕΕ: Θ. Δεληγιαννάκης με αναπληρωτή τον Μ. 
Αρμένη. 

4. Εκπρόσωπος ΓΣΕΒΕ: Δ. Οικονομίδης με αναπληρωτή τον Ε. Δά- 
μαλο. 

5. Εκπρόσωπος ΣΕΒ: Δ. Κυριαζής με «αναπληρωτή το Κ. Ρόκα. 

6. Εκπρόσωπος ΕΤΒΑ: I. Αργυρόπουλος με αναπληρωτή το Δ. Κυ- 
ριαζή. 

7. Εκπρόσωπος ΠΑΣΕΓΕΣ: Π. Μόσχος με αναπληρωτή το Ν. Πέ¬ 
τρα. 

8. Εκπρόσωπος ΟΑΕ: Α. Οικονόμου με αναπληρωτή το Γ. Παπανι- 
κολάου. 

9. Εκπρόσωπος ΕΟΜΜΕΧ: Μ. Αγγελίδης με αναπληρωτή τον Σ. 
Γαϊτανάρο. 

10. Εκπρόσωπος Υπουργείου Βιομηχανίας, Ενέργειας και Τεχνολο¬ 
γίας: Απ. Γεωργακόπουλος με αναπληρωτή το Δ. Πέρρα. 

11. Εκπρόσωπος Υπουργείου Εργασίας: Κ. Τζιμάνης με αναπλη¬ 
ρωτή το Ν. Καραλή. 

12. Εκπρόσωπος Υπουργείου Εθνικής Οικονομίας: Β. Κατριβέσης 
με αναπληρωτή το Α. Ματσίγκο. 

13. Εκπρόσωπος της Γεν. Γραμμ. Κρατικών Προμηθειών του 
Υπουργείου Εμπορίου: Παρ. Μίχου με αναπληρωτή τον Απ. Φρατζέ- 
σκο. 

14. Εκπρόσωπος Υπουργείου Γεωργίας: Α. Πασίδης με αναπλη¬ 
ρωτή τον Απ. Τσιώνα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Νοεμβρίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΑΝΑΠΛΗΡΩΤΗΣ ΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

θ. ΚΑΡΑΤΖΑΣ Κ. ΠΑΠΑΝΑΓΙΩΤΟΥ 

Αριθ. 24548 (10) 

Έγκριση προσωρινής πρόσληψης προσωπικού στο Γενικό Νοσοκομείο 
Νοσημάτων Θώρακος Αθηνών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις: 

α) Του άρθρου 1 του Ν. 3200/55 «περί διοικητικής αποκεντρώ- 
σεως» και τις του άρθρου μόνου του από 28.6,55 Β. Δ/τος. 

β) Των άρθρων 1, 2 παρ. 1 και 4 του Ν. Δ/τος 532/70 «περί συ- 
μπληρώσεως των διατάξεων περί διοικητικής αποκεντρώσεως του υπ’ 
αριθμ. 707/70 Β. Δ/τος και του υπ’ αριθ. 197/72 Β. Δ/τος». 

γ) Του Κεφ. Β’ του 993/79, όπως τροποποιήθηκαν και συμπληρώ¬ 
θηκαν με τις διατάξεις του Ν. 1476/84. , 

δ) Του άρθρου 31 του Ν. 1599/86 (ΦΕΚ 75/11.6.86 τ.Α’). 

ε) Την 706/3.11.87 πράξη Υπουργού Προεδρίας της Κυβέρνη- 
σης. 

2. Την αριθμ. 41/4.9.87 απόφαση του Δ.Σ. του Νοσοκομείου Νοση¬ 
μάτων Θώρακος Αθηνών. 

3. Το αριθμ. Δ2γ/32294/23.11.87 έγγραφο της Δ/νσης Διοικητι¬ 
κού του Υπουργείου Υγείας, Πρόνοιας και Κοινωνικών Ασφαλίσεων. 

4. Τις απρόβλεπτες και επείγουσες λειτουργικές ανάγκες του Νοσο¬ 
κομείου Νοσημάτων Θώρακος Αθηνών που δεν μπορούν να καλυφθούν 
από το υπηρετούν προσωπικό με οποιαδήποτε σχέση εργασίας το εν 
λόγω Ίδρυμα, αποφασίζουμε: 

1. Εγκρίνουμε την προσωρινή πρόσληψη με σχέση εργασίας Ιδιωτι¬ 
κού Δικαίου στο Γενικό Νοσοκομείο Νοσημάτων θώρακος Αθηνών του 
παρακάτω προσωπικού κατά κατηγορία και ειδικότητα: 

Ενός (1) Φαρμακοποιού της Κατηγορίας Π.Ε. 

2. Η διάρκεια απασχόλησης του προσωπικού που θα προσληφθεί 
στην παραπάνω θέση δεν μπορεί να υπερβεί τους οκτώ (8) μήνες. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Δεκεμβρίου 1987 
Ο Νομάρχης 
Θ. ΒΓΕΝΟΠΟΥΛΟΣ 

- 4 - 

Αριθ. 35632 (11) 

Έγκριση πρόσληψης προσωπικού βάσει του Ν. 993/79 στο Παιδοψυ- 
χιατρικό Νοσοκομείο Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 993/79. 

2. Την αρ. 17/20.3.84 Πράξη Τριμελούς Επιτροπής Υπουργών. 

3. Τα άρθρα 8, 9 και 10 του Ν. 1476/84. 

4. Το αριθμ. 3205/5.8.87 έγγραφο του Νοσοκομείου καθώς και 
την απόφαση του Δ.Σ. 18/28.7.87. 

5. Την αριθμ. 15/2.1.87 Πράξη του Υπουργικού Συμβουλίου. 

6. Τις αριθμ. 251/27.5.87 και 278/29.5.87 Πράξεις Υ.Π.Κ., 
αποφασίζουμε: 

Εγκρίνουμε την προσωρινή και μέχρι οκτώ (8) μήνες πρόσληψη με 
σχέση εργασίας Ιδιωτικού Δικαίου και αποδοχές τις των Σ.Σ.Ε., για κά¬ 
λυψη επειγουσών αναγκών του Νοσοκομείου, ενός (1) Γυμναστή της 
Κατηγορίας ΠΕ. Σωματικής Αγωγής (Γυμναστών). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 9 Δεκεμβρίου 1987 
Ο Νομάρχης 
ΗΡ. ΠΑΠΑΔΟΠΟΥΛΟΣ 

-♦- . 

Αριθ. 35630 (12) 

Έγκριση πρόσληψης προσωπικού βάσει του Ν. 993/79 στο Παιδοψυ- 
χιατρικό Νοσοκομείο Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 973/79. 

2. Την αρ. 17/20.3.84 Πράξη Τριμελούς Επιτροπής Υπουργών. 

3. Τα άρθρα 8, 9 και 10 του Ν. 1476/84. 

4. Το αριθμ. 622/22.9.87 έγγραφο του Νοσοκομείου καθώς και 

την απόφαση του Δ.Σ. 22/11.9.87. <υ 


5. Την αριθμ. 15/2.1.87 Πράξη Υπουργικού Συμβουλίου. 

6. Τις αριθμ. 251/27.5.87 και 278/29.5.87 Πράξεις Υ.Π.Κ., 
αποφασίζουμε: 

Εγκρίνουμε την προσωρινή και μέχρι οκτώ (8) μήνες πρόσληψη με 
σχέση εργασίας Ιδιωτικού Δικαίου και αποδοχές τις των Σ.Σ.Ε., για κά¬ 
λυψη επειγουσών αναγκών του Νοσοκομείου, τριών μαγείρων (3) Μα¬ 
γείρων της Κατηγορίας ΔΕ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 9 Δεκεμβρίου 1987 
Ο Νομάρχης 
ΗΡ. ΠΑΠΑΔΟΠΟΥΛΟΣ 

- ♦ - 

Αριθ. Ε.20703 (13) 

Έγκριση του ψηφισθέντος οργανισμού εσωτερικής υπηρεσίας της Κοι¬ 
νότητας Λευκάρων, Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη; 

1. Την Ε.3574/7.3.85 απόφασή μας περί υπαγωγής του τακτικού 
προσωπικού της Κοινότητας Λευκάρων στις διατάξεις του Α’ μέρους 
του Ν. 1188/81 που δημοσιεύτηκε περιληπτικά στο 144/3.4.86 
ΦΕΚ (τεύχος Β'). 

2. Την 16/87 απόφαση του Κοινοτικού Συμβουλίου Λευκάρων περί 
ψηφίσεως του ΟΕΥ της Κοινότητας. 

3. Τις διατάξεις των άρθρων 4, 12, 32 και 45 του Ν. 1188/81 και 
του Ν. 1586/86 «Βαθμολογική διάρθρωση των θέσεων του δημοσίου, 
νομικών προσώπων δημοσίου δικαίου και των Οργανισμών Τοπ. Αυτο¬ 
διοίκησης». 

4. Την 3/Θ.στ'/29.9.87 σύμφωνη γνωμοδότηση του Υπηρεσιακού 
Συμβουλίου του άρθρου 5 του Ν. 1188/81, αποφασίζουμε: 

Εγκρίνουμε την 16/87 απόφαση του Κοινοτικού Συμβουλίου Λευ¬ 
κάρων περί ψηφίσεως του Οργανισμού Εσωτερικής Υπηρεσίας της Κοι¬ 
νότητας με την οποία ορίζεται και η οργανική σύνθεση και η διαβάθμιση 
του προσωπικού αυτής λαμβανομένης υπόψη και της οικονομικής κα¬ 
τάστασης της Κοινότητας ως εξής: 

Διοικητικό Προσωπικό: 

Κλάδος ΔΕΙ Διοικητικού. 

Μία (1) θέση με βαθμό Γ-Α. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κοζάνη, 30 Νοεμβρίου 1987 
Με εντολή Νομάρχη 
Ο Διευθυντής 
ΓΕΩΡΓΙΟΣ ΔΟΥΔΑΛΗΣ 

- 4 - 

Αριθ. ΕΣ.20224 (14) 

Έγκριση της αριθ. 9999/16.10.1987 απόφασης της Λιμενικής Αρ¬ 
χής Βόλου «περί καθορισμού ναύλου επιβατών τοπικών δρομολογια- 
κών γραμμών». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

α) Τις διατάξεις του Π.Δ. 338/1983 «Μεταβίβαση αρμοδιοτήτων 
Υπουργού Εμπορικής Ναυτιλίας στους Νομάρχες». 

β) Την αρ. 9999/16.10.1987 απόφαση της Λιμενικής Αρχής Βό¬ 
λου, με την οποία αναπροσαρμόζεται το ναύλο διαδρομής απλής μεταβί¬ 
βασης των τοπικών δρομολογιακών γραμμών περιοχής δικαιοδοσίας 
της σε ποσοστό 10%, αποφασίζουμε: 

1. Εγκρίνουμε την αριθμ. 9999/16.10.1987 απόφαση της Λιμενι¬ 
κής Αρχής Βόλου, με την οποία αναπροσαρμόζεται το ναύλο διαδρομής 
απλής μετάβασης επιβατών των τοπικών δρομολογιακών γραμμών σε 
ποσοστό αύξησης 10% και καθορίζεται, όπως παρακάτω: 

α) Βόλος - Πευκάκια: δραχμές τριάντα δύο (32) κατ’ άτομο, 
β) Βόλος - Αλυκές: δραχμές εξήντα μία (61) κατ’ άτομο, 
γ) Αγία Κυριακή Τρικκέρων - Νησί Τρικκέρων: δραχμές εκατόν 
ογδόντα τρεις (183) κατ’ άτομο. 

δ) Νησί Τρικκέρων - Μηλίνα: δραχμές διακόσιες δέκα (210) κατ’ 
άτομο. 

ε) Νησί Τρικκέρων - Χόρτο Αργαλαστής: δραχμές διακόσιες τριάντα 
επτά (237) κατ’ άτομο. 

2. Ισχύουν αντίστοιχες διατάξεις εκπτώσεων ή δωρεάν μεταφοράς 
που ισχύουν για κύριες και δευτερεύουσες δρομολογιακές γραμμές. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 7 Δεκεμβρίου 1987 

Ο Νομάρχης 
ΑΘΑΝΑΣΙΟΣ ΣΙΑΤΡΑΣ 

- ♦ - 

Αριθ. ΕΣ.20482 (15) 

Έγκριση της αριθ. 2563/29.10.1987 απόφασης της Λιμενικής Αρ¬ 
χής Σκιάθου «περί καθορισμού ναύλου επιβατών τοπικών δρομολο- 

γιακών γραμμών». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

α) Τις διατάξεις του Π.Δ. 338/1983 «Μεταβίβαση αρμοδιοτήτων 
Υπουργού Εμπορικής Ναυτιλίας στους Νομάρχες». 

β) Την αρ. 2563/29.10.1987 απόφαση της Λιμενικής Αρχής Σκιά¬ 
θου, αποφασίζουμε: 

1. Εγκρίνουμε την αριθμ. 2563/29.10.1987 απόφαση της Λιμενι¬ 
κής Αρχής Σκιάθου, με την οποία αναπροσαρμόζεται το ναύλο διαδρο¬ 
μής απλής μετάβασης επιβατών των τοπικών δρομολογιακών γραμ¬ 
μών σε ποσοστό αύξησης 10% και καθορίζεται, όπως παρακάτω: 

α) Σκόπελος - Αλόννησος: διακόσιες εβδομήντα (270) δραχμές κατ’ 
άτομο. 

2. Ισχύουν αντίστοιχες διατάξεις εκπτώσεων ή δωρεάν μεταφοράς 
που ισχύουν για κύριες και δευτερεύουσες δρομολογιακές γραμμές. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 7 Δεκεμβρίου 1987 
Ο Νομάρχης 

„ - ΑΘΑΝΑΣΙΟΣ ΣΙΑΤΡΑΣ 

- ♦ - 

Αριθ. 114289 (16) 

Ίδρυση Σχολής Επαγγελματικής Κατάρτισης Κατωτέρου Προσωπικού 
Τουριστικών Επαγγελμάτων. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και Διοική- 
σεως του Οργανισμού Απασχολήσεως Εργατικού Δυναμικού». 

2. Τις διατάξεις του άρθρου 43 του Β.Δ. 405/71 «περί Οργανώ¬ 
σεως, συγκροτήσεως και λειτουργίας των Υπηρεσιών του Οργανισμού 
Απασχολήσεως Εργατικού Δυναμικού». 

3. Τις διατάξεις του Ν. 709/77 «περί Καθιερώσεως κινήτρων 
Επαγγελματικής Κατάρτισης Εργατικού Δυναμικού κ.λπ.». 

4. Το Φ.52/12/9917/1.12.87 έγγραφο της Σχολής Τουριστικών 
Επαγγελμάτων (ΣΤΕ), αποφασίζουμε: 

Άρθρο 1. 

Ιδρύουμε Σχολή Επαγγελματικής Κατάρτισης Κατώτερου Προσω¬ 
πικού Τουριστικών Επαγγελμάτων στην πόλη της ΕΔΕΣΣΑΣ στις ειδι¬ 
κότητες Τραπεζοκόμου - Οροφοκόμου. 

Άρθρο 2. 

Σκοπός της Σχολής είναι η σε συνεργασία ΕΟΤ και ΣΤΕ παροχή 
προγραμμάτων ταχύρρυθμης Επαγγελματικής Κατάρτισης και ειδί¬ 
κευσης μέσα σε βραχύ χρονικό διάστημα σε ανέργους που ενδιαφέρονται 
να ασχοληθούν σε επαγγέλματα Κατώτερου Προσωπικού Τουριστικών 
Επιχειρήσεων για την εξασφάλιση καλύτερων συνθηκών απασχόλησης 
για αυτούς. 

Άρθρο 3. 

Στη Σχολή μπορούν να γράφονται άνδρες και γυναίκες που έχουν 
τουλάχιστον Απολυτήριο Δημοτικού Σχολείου και ηλικία από 17 μέχρι 
46 ετών. 

Δεν έχουν δικαίωμα εγγραφής και φοίτησης στην αναφερόμενη 
Σχολή όσοι από τους υποψήφιους απασχολήθηκαν σε τουριστικές επιχει¬ 
ρήσεις πάνω από δύο (2) χρόνια με την ειδικότητα Τραπεζοκόμου ή 
Οροφοκόμου. 


Άρθρο 4. 

Με τον ισχύοντα κανονισμό λειτουργίας καθορίζονται ειδικότερα τα 
αφορώντα στη λειτουργία της Ιδρυόμενης Σχολής. 

Κάθε άλλη λεπτομέρεια αναγκαία για την εκτέλεση της απόφασης 
αυτής ρυθμίζεται με δική μας απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Δεκεμβρίου 1987 
Ο Διοικητής 
ΤΑΣΟΣ ΑΜΑΛΛΟΣ 

-♦- 

Αριθ. 114606 (17) 

Έναρξη λειτουργίας Τ.Υ. Κορίνθου - Γραφείο Εργασίας του ΟΑΕΔ. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και Διοική- 
σεως του Οργανισμού Απασχολήσεως Εργατικού Δυναμικού». 

2. Τις διατάξεις των άρθρων 14, 16, 40, 41 και 42 του του Β.Δ. 
405/71 «περί Οργανώσεως, συγκροτήσεως και λειτουργίας των Υπη¬ 
ρεσιών του Οργανισμού Απασχολήσεως Εργατικού Δυναμικού». 

3. Την με αριθμό 76857/25.4.83 απόφασής μας «Ίδρυση Γρα- 
’ φείων Εργασίας» (ΦΕΚ 274/24.5.83, τ. Β'). 

4. Το με αρ. 11296/13.11.87 έγγραφο της Περ/κής Δ/νσης του 
ΟΑΕΔ Πελοποννήσου. 

5. Την εισήγηση της Υπηρεσίας, αποφασίζουμε: 

Ορίζουμε ως ημερομηνία έναρξης λειτουργίας της «Τ.Υ. Κορίνθου - 
Γραφείο Εργασίας» την 1η Μαρτίου 1988. 

Η τοπική αρμοδιότητα του Γραφείου αυτού συμπίπτει με την ήδη 
υφισταμένη της Υπηρεσίας ΟΑΕΔ Νομού Κορινθίας, τροποποιουμένης, 
ως προς το σημείο αυτό, της παραγρ. 5 στοιχ. στ' της αποφάσεώς μας 
αρ. 76857/25.4.83. 

Το ανωτέρω Γραφείο ασκεί, πέραν των αναφερομένων στην παρ. 4 
της τροποποιουμένης ανωτέρω αποφάσεώς και τις αρμοδιότητες επί 
των προγραμμάτων απασχολήσεως που εφαρμόζει ο Οργανισμός, σύμ¬ 
φωνα με τις διατάξεις των άρθρων 28 και 29 του Ν. 1262/82, μεταφε- 
ρομένων των αρμοδιοτήτων αυτών από την υπηρεσία ΟΑΕΔ Νομού Κο¬ 
ρινθίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Δεκεμβρίου 1987 
Ο Διοικητής 
ΤΑΣΟΣ ΑΜΑΛΛΟΣ 

-♦- 

Αριθ. 1266 (18) 

Εξουσιοδότηση του Διευθυντή Οικονομικών Υπηρεσιών του Πανεπιστη¬ 
μίου Θεσσαλίας, όπως υπογράφει «Με εντολή Προέδρου», Γραμμά¬ 
τια εισπράξεως εσόδων, χρηματικά εντάλματα πληρωμής, διάφορα 

έγγραφα, πράξεις κ.λπ. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
, ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Π.Δ. 83/84, όπως τροποποιήθηκαν με το Π.Δ. 
302/85 του Π.Δ. 611/77 του Ν.Δ. 496/74 του Π.Δ. 715/79 του Ν. 
641/77 και του Ν. 1268/82. 

2. Την πράξη μας με αριθμό 117/2.2.1987. 

3. Τις επιτακτικές υπηρεσιακές του Πανεπιστημίου Θεσσαλίας, απο¬ 
φασίζουμε: 

Εξουσιοδοτούμε τον Διευθυντή Οικονομικών Υπηρεσιών του Πανεπι¬ 
στημίου Θεσσαλίας να υπογράφει «Με εντολή Προέδρου» Γραμμάτια ει- 
σπράξεως εσόδων, χρηματικά εντάλματα πληρωμής, όλη την αλληλο¬ 
γραφία με τις Υπηρεσίες του Ελεγκτικού Συνεδρίου, του Γενικού Λογι¬ 
στηρίου του Κράτους, τις Τράπεζες, τα Ασφαλιστικά Ταμεία, τους Κοι¬ 
νωφελείς Οργανισμούς και επιχειρήσεις, τα έγγραφα προς τις τελωνεία 1 
κές αρχές του κράτους για την ατέλεια που ισχύει για το Πανεπιστήμιο 
Θεσσαλίας, πράξεις εκκαθαρίσεως όλων των δαπανών του Ιδρύματος 
που θα ενταλματοποιούνται από την Οικονομική Υπηρεσία, τις βεβαιώ¬ 
σεις για καταβληθείσες και καταβαλλόμενες αποδοχές ή άλλες αμοιβές 
από το Ίδρυμα, πράξεις επικυρώσεως του γνησίου των υπογραφών 
προσώπων, πράξεις επικυρώσεως φωτοτυπιών διαφόρων εγγράφων, 

βεβαιώσεις για νόμιμη χρήση και ανακοινώσεις αποφάσεων για την κα- 
τακύρωση διαγωγισμών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Δεκεμβρίου 1987 

. Ο Πρόεδρος 

ΠΑΝΤΕΛΗΣ ΛΑΖΑΡΙΔΗΣ 

- ♦- 

ΑΓΟΡ ΑΝΟΜΙΚΕΣ ΔΙΑΤΑ ΞΕΙΣ 

Αριθ. Α2-9927 (19) 

Αγορανομική Διάταξη αριθμ. 73 

Διακίνηση και εμπορία ανθοκομικών προϊόντων από την περιφερειακή 
ανθαγορά Αττικής. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: ' 

1. Το Ν. 1558/85 «Κυβέρνηση και κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Το Ν.Δ. 136/46 «Περί Αγορανομικού Κώδικα», όπως ισχύει. 

4. Την Α.Δ. 72/77 «Περί Κωδικοποιήσεως Αγορανομικών Διατά¬ 
ξεων που έχουν εκδοθεί μέχρι 30.6.77», όπως ισχύει. 

5. Το Ν. 3475/1955 «Περί τυποποιήσεως νωπών αγροτικών προ¬ 
ϊόντων και ιδρύσεως κεντρικών και τοπικών Αγορών αυτών». 

6. Το Ν.Δ. 215/1973 «Περί τυποποιήσεως αγροτικών προϊόντων, 
ιδρύσεως τοπικών αγορών αυτών και καταργήσεως διατάξεων τινων 
του Ν. 3475/55». 

7. Την απόφαση αριθμ. 223904/8.4.85 «Πρόγραμμα Ανθαγορών» 
των Υπουργών Γεωργίας και Εμπορίου. 

8. Την απόφαση αριθμ. 420175/3.9.86 «Λειτουργία Περιφερεια¬ 
κής Ανθαγοράς Αττικής» των Υπουργών Γεωργίας και Εμπορίου. 

9. Το γεγονός ότι, με την υποχρέωση των εμπόρων και εισαγωγέων 
εμπόρων ανθοκομικών προϊόντων να διακινούν τα είδη τους μέσα από 
την Περιφερειακή αγορά Αττικής, θα επιτευχθεί η αρτιώτερη παρακο¬ 
λούθηση, εποπτεία και έλεγχος της διακίνησης των ανθοκομικών προ¬ 
ϊόντων σε όφελος της κατανάλωσης, αποφασίζουμε: 


Άρθρο 1. 

Το άρθρο 389δ της 72/77 ΑΔ που προστέθηκε με την ΑΔ 64/87, 
αντικαθίστα¬ 
ται ως εξής: 

«Άρθρο 389δ. 

1. Έμποροι -εισαγωγείς- ανθοκομικών προϊόντων που έχουν την 
έδρα της επιχείρησής τους στην περιφέρεια των Νομών Αττικής, Βοιω¬ 
τίας, Κορινθίας, Αργολίδας, Εύβοιας και Φωκίδας και διαθέτουν τα 
προϊόντα σε χονδρεμπόρους ή λιανοπωλητές των παραπάνω περιοχών, 
υποχρεούνται να διενεργούν τις πωλήσεις τους μέσω της Περιφερειακής 
ανθαγοράς Αττικής (Αμυγδαλέζα). 

Την ίδια υποχρέωση έχουν και οι έμποροι -εισαγωγείς- των λοιπών 
περιοχών της χώρας, όταν διαθέτουν τα προϊόντα τους σε εμπόρους 
χονδρικής ή λιανικής πώλησης των προαναφερομένων περιοχών. 

2. Έμποροι ανθοκομικών προϊόντων των παραπάνω περιοχών που 
διενεργούν χονδρικές πωλήσεις ανθοκομικών προϊόντων για λογαρια¬ 
σμό τους ή για λογαριασμό παραγωγών, υποχρεούνται να προμηθεύο¬ 
νται τις αναγκαίες ποσότητες αυτών των ειδών αποκλειστικά και μόνο 
από την περιφερειακή ανθαγορά Αττικής (Αμυγδαλέζα). 

3. Έμποροι ανθοκομικών προϊόντων των παραπάνω περιοχών, που 
διενεργούν λιανικές πωλήσεις ανθοκομικών προϊόντων, υποχρεούνται 
να προμηθεύονται τις αναγκαίες ποσότητες αυτών των ειδών, είτε από 
τους παραγωγούς της περιφερειακής ανθαγοράς Αττικής, είτε από 
εμπόρους των παραγράφων 1 και 2 του παρόντος άρθρου.» 

Άρθρο 2. 

Η Α.Δ. 64/87 καταργείται. 

Άρθρο 3. 

Οι παραβάτες της παρούσας που ισχύει σε όλη την Επικράτεια από 
την επόμενη της ανακοίνωσής της στον ημερήσιο τύπο, διώκονται και 
τιμωρούνται, σύμφωνα με τις διατάξεις του Αγορ. Κώδικα που ισχύει. 

Να δημοσιευθεί στην Εφημερίδα της Κυβερνήσεως και να ανακοινω¬ 
θεί στον ημερήσιο τύπο. 

Αθήνα, 11 Δεκεμβρίου 1987 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



